Zoumana Camara

**Zoumana Camara** (født 1979) er en fransk fotballtrener og tidligere fotballspiller, som siden april 2025 har vært hovedtrener for .

Camara ble født i Paris-forstaden Colombes til foreldre fra Mali. Han spilte for Racing Club de France før han seksten år gammel tilsluttet seg ungdomsavdelingen til . Et år senere gjorde Camara sin seniordebut for Saint-Étienne i 2. divisjon.

Sommeren 1997 var Camara del av det franske juniorlandslaget som vant U18-EM i 1997.

I 1997/98-sesongen spilte Camara hovedvekten av Saint-Étiennes kamper i 2. divisjon. Laget slet på nedre halvdel av tabellen i 2. divisjon, og Camara var blitt attraktiv for klubber på toppnivå.

I 1998 betalte italienske  nesten 7 millioner franc for å hente ham til Milano. Som del av overgangen ble en treningskamp i august 1999 avtalt mellom klubbene. Den treningskampen, og to kamper i Coppa Italia, var alle kampene Camara fikk spille for Inter, som da hadde en stjernespekket spillerstall. Siste halvdel av 1998/99-sesongen tilbragte han på utlån til . Camara spilte tolv seriekamper for Empoli, som endte sesongen med nedrykk fra Serie A. Sesongen etter ble han utlånt til  i fransk 1. divisjon. Han gjorde seg såpass bemerket for den korsikanske klubben at han ble innkalt til sin første opptreden for Frankrikes B-landslag til en kamp mot Marokko.

På sommeren i 2000 ble han kjøpt av . Selv om Marseille så vidt klarte å holde seg over nedrykksstreken i hans første sesong for klubben, gjorde Camara det såpass bra at han ble innkalt til det s tropp til Confederations Cup i 2001. I Frankrikes andre innledende gruppespillskamp fikk Camara sin ene opptreden på herrelandslaget i en kamp som endte med et overraskende ettmålstap mot .

I sin andre sesong for Marseille var Camara skadeplaget, og spilletiden ble begrenset. I januar 2002 forlot han Marseille for  i en byttehandel der Lamine Sakho gikk motsatt vei. Camara ankom Lens skadet, og i mars måtte han opereres for et problem med lysken. Han var knapt rukket å komme tilbake i trening før han igjen måtte gjennomgå en operasjon. Han måtte vente med å debutere for Lens til hans andre sesong i klubben. Først på vinteren 2003 ble han klar for spill. Skadene begrenset ham til fjorten seriekamper for Lens.

I juli 2003 gikk han på en sesongs utlån til  i engelsk Premier League. Han var en av fem nye spillere manager Peter Reid hentet inn på lån fra franske klubber. Camara nøt tillit med Reid som manager. Da Reid fikk sparken i november 2003, ble det lite spilletid på Camara etter at Eddie Gray tok over resten av sesongen. Han fikk en enslig opptreden mot  i januar 2004, men gjorde en tabbe som kostet Leeds et av de to baklengsmålene som tapte dem kampen. Camara ble i mars 2004 sitert på at han ikke ville ha signert for Leeds hvis han på forhånd hadde blitt informert om hvilken vanskelig økonomisk situasjon klubben befant seg i. Ved sesongslutt rykket Leeds ned.

Camara vendte tilbake til Saint-Étienne i 2004, hvor han tilbragte tre vellykkede sesonger og gjenopparbeidet seg et renommé som en av Frankrikes beste midtstoppere. Sammen med Vincent Hognon dannet Camara et solid stopperpar for Saint-Étienne. I oktober 2005 innkalte landslagstrener Raymond Domenech ham til
VM-kvalifiseringskamper mot  og  for å dekke for skadefraværet av Lilian Thuram. I 2007 dro Camara til hjemtraktene for å spille for . Overgangen var kontroversiell fordi han fortsatt hadde tre år gjenstående av kontrakten med Saint-Étienne, som motvillig lot ham gå da Camara forsøkte tvinge gjennom et salg til hovedstadsklubben.

I august 2007 innkalte landslagstrener Raymond Domenech ham til en tropp på 36 spillere til A- og B-landskamper mot . Camara fikk et innhopp i B-landskampen som franskmennene tapte med 0-1.

Camara spilte regelmessig for Paris Saint-Germain fram til klubben i juni 2011 ble kjøpt av Qatar Sports Investments. Oppkjøpet tilførte klubben mye penger og muligheten til å handle spillere på øverste hylle. Selv om Camara ikke lenger var så ofte i startoppstillingen, forble han en nyttig del av spillerstallen.

Camara avsluttet spillerkarrieren hos Paris Saint-Germain i 2015, og gikk deretter inn i en rolle i trenerapparatet i klubben. Han var assistenttrener for Laurent Blanc, Unai Emery og Thomas Tuchel. I 2021 ble han trener for klubbens U19-lag. I juli 2024 forlot han klubben med ambisjon om å ta en jobb som hovedtrener.

I april 2025 ble han ansatt som hovedtrener for Ligue 1-klubben .

## Karriereoversikt

## Referanser


## Eksterne lenker
* 
*  Zoumana Camara – Fédération Française de Football
*  Zoumana Camara – FC Internazionale Milano

## Kilder
*